Med den stigende popularitet med deres »one riddim« serie har Greensleeves Records etableret sig som et af de mest progressive reggae selskaber i verden altid friske med de nyeste rytmer direkte fra de jamaicanske studier. Siden 2003 har selskabet årligt udgivet opsamlingsalbummet »Ragga Ragga Ragga« der har dannet tradition for altid at indeholde en række af de bedste dancehall numre i branchen.
Dette års »Ragga Ragga Ragga« er ingen undtagelse og med sine 18 solide skæringer sidder kronen stadig fast plantet på hovedet af Greensleeves som det foretrukne selskab blandt reggae discjockeys.
Rytmer som »Red Bull & Guiness«, »Capital P«, »Mud Up (Return Of)«, »Global« og »Twice My Age« er samlet på albummet og der bydes på suveræne præstationer af nogle af de absolute bedste indenfor tidens dancehall, såsom Buju Banton, Vybz Kartel, Soltex 3000, Tony Matterhorn, Beenie Man, Busy Signal, Bounty Killer, Voicemail og Dr. Evil for blot at nævne nogle af dem.
Hvis du kun har råd til at købe dig et opsamlingsalbum denne sommer med de bedste »dancehall slamming tunes« – så skal du ikke holde dig tilbage, men skaf dig straks en kopi af dette album.
/Henrik Bæk
Designad för IE6+. Ytligt testad med Opera 7, Netscape 7.2 och Mozilla FireFox. Webdesign Jens Olsson. ©2004 Rootsy.nu. Powered by Notepad, Apache, MySQL & PHP